**Ո Ր Ո Շ ՈՒ Մ**

**Կատարողական վարույթը կասեցնելու մասին**

«18» 11.2014թ. ք.Երևան

ԴԱՀԿ ծառայության Երևան քաղաքի դատախազության հայցերով և քրեական գործերով բռնագանձումների բաժնի ավագ հարկադիր կատարող, արդարադատության ավագ լեյտենանտ Ս.Սիմոնյանս ուսումնասիրելով «25».04.2014թ. վերսկսված թիվ 01/10-216/14 կատարողական վարույթի նյութերը.

**Պ Ա Ր Զ Ե Ց Ի**

Արաբկիր և Քանաքեռ-Զեյթուն վարչական շրջանների ընդհանուր իրավասության դատարանի կողմից 19.08.2011թ. տրված թիվ ԵԱՔԴ/0160/01/10 կատարողական թերթի համաձայն պետք է Լիլյա Վարպետյանից հօգուտ «Արաբկիր» Բժշկական Համալիր ԵԴԱԻ ՍՊԸ-ի բռնագանձել 24.190.380 ՀՀ դրամ, ինչպես նաև 1.209.519 ՀՀ դրամ՝ որպես կատարողական գործողությունների կատարման ծախս:

Էրեբունի և Նուբարաշեն վարչական շրջանների ընդհանուր իրավասության դատարանի կողմից 25.03.2014թ. տրված թիվ ԵԷԴ/0745/02/13 կատարողական թերթը, որի համաձայն պետք է ընդհանուր սեփականության ներքո գտնվող Երևան քաղաքի Մ.Խորենացու փողոցի 231/31 հասցեի անշարժ գույքը վաճառել հրապարակային սակարկություններով՝ ստացված գումարը հետագայում բաշխելով ընդհանուր սեփականության մասնակիցների միջև՝ նրանց բաժիններին համաչափ, բռնագանձումը տարածելով պատասխանող Լիլյա Վարպետյանի բաժնի վրա:

Լիլյա Վարպետյանից հօգուտ «Արաբկիր» բժշկական համալիր երեխաների և դեռահասների ինստիտուտ ՍՊ ընկերության բռնագանձել 4.000 /չորս հազար/ ՀՀ դրամ, որպես նախապես վճարված պետական տուրքի գումար, 200.000 / երկու հարյուր հազար/ ՀՀ դրամ, որպես հայցվորի կողմից վճարված փորձաքննության վճար և 100.000 /մեկ հարյուր հազար/ ՀՀ դրամ որպես փաստաբանի խելամիտ վարձատրության գումար:

Կատարողական գործողությունների ընթացքում արգելանք է կիրառվել պարտապան Լիլյա Վարպետյանին համասեփականության իրավունքով պատկանող Երևան քաղաքի Մ.Խորենացու փողոցի 231/31 հասցեի անշարժ գույքի, բանկային հաշվում առկա 118.954 ՀՀ դրամի, 90.000 ՀՀ դրամ ընդհանուր արժողության երեք անվանում շարժական գույքի նկատմամբ, սակայն գույքը բավարար չէ պահանջատիրոջ պահանջները բավարարելու համար:

**Վերոգրյալի հիման վրա և ղեկավարվելով «Սնանկության մասին» ՀՀ օրենքի 6-րդ հոդվածի 2-րդ մասով, «Դատական ակտերի հարկադիր կատարման մասին» ՀՀ օրենքի 28-րդ հոդվածով և 37-րդ հոդվածի 1-ին մասի 8-րդ կետով.**

**Ո Ր Ո Շ Ե Ց Ի**

Կասեցնել «25».04.2014թ. վերսկսած թիվ 01/10-216/14 կատարողական վարույթը 60-օրյա ժամկետով.

Առաջարկել պահանջատիրոջը և պարտապանին նրանցից որևէ մեկի նախաձեռնությամբ 60-օրյա ժամկետում սնանկության հայց ներկայացնել դատարան.

Սույն որոշումը երկու աշխատանքային օրվա ընթացքում հրապարակել [www.azdarar.am](http://www.azdarar.am) ինտերնետային կայքում.

Որոշման պատճենն ուղարկել կողմերին.

Որոշումը կարող է բողոքարկվել ՀՀ վարչական դատարան կամ վերադասության կարգով` որոշումը ստանալու օրվանից տասնօրյա ժամկետում:

**Ավագ հարկադիր կատարող` Ս.Սիմոնյան**